sukhrobnurali/uzbek-legal-corpus huggingface dataset:
RESPUBLIKA IQTISODIYOTI TARMOQLARINI 2003/2004 YIL KUZ-QISh DAVRIDA IShLAShGA TAYYORLASh TOʻGʻRISIDA
(resolution, 2021-02-22)

Respublika tarmoqlari, korxonalari va muassasalarini 2003/2004-yil kuz-qish davrida barqaror ishlashga oʻz vaqtida tayyorlashni taʼminlash maqsadida Vazirlar Mahkamasi qaror qiladi: 1. Respublika iqtisodiyoti tarmoqlarini 2003/2004-yil kuz-qish davrida ishlashga tayyorlash boʻyicha respublika komissiyasi tarkibi 1-ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qoraqalpogʻiston Respublikasi Vazirlar Kengashi raisining birinchi oʻrinbosari, viloyatlar va Toshkent shahar hokimlarining birinchi oʻrinbosarlari rahbarlik qiladigan shunday hududiy komissiyalar tashkil etsinlar. 3. Respublika iqtisodiyoti tarmoqlarini 2003/2004-yil kuz-qish davrida ishlashga tayyorlash boʻyicha tadbirlar 2-ilovaga muvofiq tasdiqlansin. 4. Respublika komissiyasi (K.N. Toʻlaganov) respublika iqtisodiyoti tarmoqlari va ijtimoiy soha muassasalarini 2003/2004-yil kuz-qish davrida barqaror ishlashga tayyorlash boʻyicha zarur kompleks tashkiliy chora-tadbirlarni taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2006-01-01)

Oʻzbekiston Respublikasi Vazirlar Mahkamasining “Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun toʻlovlar tizimini takomillashtirish toʻgʻrisida” 2003-yil 1-maydagi 199-son qarori qabul qilinganligi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Oʻzbekiston Respublikasi Vazirlar Mahkamasining 1993-yil 24-maydagi 246-son qarori (Oʻzbekiston Respublikasi QT, 1993-y., 5-son, 20-modda; 1996-y., 1-son, 1-modda; 2000-y., 4-son, 18-modda) bilan tasdiqlangan Tabiatni muhofaza qilish jamgʻarmalari toʻgʻrisida Nizom 5-bandining ikkinchi xatboshi quyidagi tahrirda bayon qilinsin: “Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlari”. 3. Oʻzbekiston Respublikasi Vazirlar Mahkamasining 1999-yil 5-fevraldagi 54-son qarori (Oʻzbekiston Respublikasi QT, 1999-y., 2-son, 9-modda) bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlari tarkibi hamda moliyaviy natijalarni shakllantirish tartibi toʻgʻrisidagi Nizomning 1.5.1.5-bandi quyidagi tahrirda bayon qilinsin: “1.5.1.5. Tabiatni muhofaza qilish maqsadlaridagi fondlarni saqlash va ulardan foydalanish xarajatlari, shu jumladan atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlari”.
XORIJIY KREDITLAR OʻZ VAQTIDA QAYTARILISHINI TAʼMINLASH CHORA-TADBIRLARI TOʻGʻRISIDA
(resolution, 2003-06-14)

Jalb etilgan xorijiy kreditlarning oʻz vaqtida va toʻliq qaytarilishini taʼminlash, korxonalarning Oʻzbekiston Respublikasi Hukumati kafolati ostida berilgan xorijiy valyutadagi kreditlar boʻyicha oʻz majburiyatlarining bajarilishi uchun javobgarligini oshirish maqsadida Vazirlar Mahkamasi qaror qiladi: 1. Tijorat banklariga qarz oluvchi korxonalar Oʻzbekiston Respublikasi Hukumati tomonidan kafolatlangan kreditlar boʻyicha qarzlarini oʻz vaqtida qaytarmagan hollarda pul mablagʻlarini qarz oluvchining hisob raqamidan akseptsiz tartibda hisobdan chiqarish va ularni kreditlar boʻyicha qarzlarni qaytarishga yoʻnaltirish huquqi berilsin. 2. Belgilab qoʻyilsinki, qarz oluvchi korxonalar tomonidan Oʻzbekiston Respublikasi Hukumati kafolati ostida berilgan muddati oʻtkazib yuborilgan xorijiy valyutadagi kreditlarni qaytarishda toʻlanayotgan summaning kamida 90 foizi majburiy tartibda asosiy qarzni qaytarishga yoʻnaltiriladi. 3. Hukumat kafolati ostida ilgari jalb qilingan kreditlar boʻyicha muddati oʻtkazib yuborilgan yoki muddati kechiktirilgan toʻlovlari boʻlgan korxonalar boʻyicha yangi investitsiya loyihalarini amalga oshirish yuzasidan takliflar kiritilishiga yoʻl qoʻyilmaydigan tartib belgilansin. Investitsiya loyihalarini amalga oshirish va Oʻzbekiston Respublikasi Hukumati kafolati ostida olingan xorijiy valyutadagi kreditlarga oʻz vaqtida xizmat koʻrsatishga doir qonun hujjatlari talablariga rioya etilishi uchun shaxsiy javobgarlik Vazirlar Mahkamasi komplekslari, vazirliklar va idoralar, korxonalar va tashkilotlar, vakolatli banklar rahbarlari zimmasiga yuklansin. 4. Oʻzbekiston Respublikasi Moliya vazirligi va Iqtisodiyot vazirligining Hukumat kafolatini berishga oid talablarni kuchaytirish toʻgʻrisidagi taklifi qabul qilinsin, belgilab qoʻyilsinki, 2003-yil 1-iyuldan boshlab: Oʻzbekiston Respublikasi Hukumati kafolati faqat xorijiy kreditorlarga xorijiy davlatlar, banklar yoki yuridik shaxslar bilan tashqi qarz shartnomalari boʻyicha beriladi; tijorat banklariga Oʻzbekiston Respublikasi Hukumati kafolati istisno hollarda Hukumat kafolati ostida olingan xorijiy kreditlarni qayta moliyalashtirish yoki qaytarish manbai sifatida davlat budjeti mablagʻlari belgilangan ustuvor strategik va ijtimoiy ahamiyatga molik loyihalarni moliyalashtirishni taʼminlash uchun beriladi. 5. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda Oʻzbekiston Respublikasi Hukumati kafolatini berish tartibi toʻgʻrisidagi Nizomni ishlab chiqsin va tasdiqlash uchun Vazirlar Mahkamasiga kiritsin. 6. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
VALYUTA BOZORINI YaNADA ERKINLAShTIRISh VA ALMAShTIRISh KURSLARINI BIRXILLAShTIRISh ChORA-TADBIRLARI TOʻGʻRISIDA
(resolution, 2017-07-10)

Valyuta siyosatini yanada erkinlashtirish, banklararo valyuta savdolarida operatsiyalar oʻtkazilishini soddalashtirish va almashtirish kurslarini birxillashtirish maqsadida Vazirlar Mahkamasi qaror qiladi: 1. Belgilab qoʻyilsinki, 2003-yil 16-iyundan boshlab import isteʼmol tovarlari va xizmatlarni (shu jumladan transport va aloqa) sotishdan olingan soʻmdagi tushumni erkin muomaladagi valyutaga konvertatsiya qilish shakllanayotgan talab va taklifdan kelib chiqib belgilangan tartibda banklararo savdo sessiyalarida belgilanadigan kurs boʻyicha amalga oshiriladi. 2. Quyidagilar: Oʻzbekiston Respublikasi Vazirlar Mahkamasining “Birjadan tashqari valyuta bozorini yanada rivojlantirish chora-tadbirlari toʻgʻrisida” 2002-yil 12-iyuldagi 247-son qarori (Oʻzbekiston Respublikasi QT, 2002-y., 7-son, 39-modda); Oʻzbekiston Respublikasi Hukumatining baʼzi qarorlariga kiritilayotgan oʻzgartirish va qoʻshimchalar (Vazirlar Mahkamasining 2002-yil 10-oktabrdagi 354-son qaroriga ilova)ning 8-bandi (Oʻzbekiston Respublikasi QT, 2002-y., 10-son, 58-modda) oʻz kuchini yoʻqotgan deb hisoblansin. 3. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ikki hafta muddatda: amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga taklif kiritsin; idoraviy normativ hujjatlar mazkur qarorga muvofiqlashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2003-06-05)

Oʻzbekiston Respublikasi “Xalqaro shartnomalar toʻgʻrisida”gi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2003-yil 15-aprelda Praga shahrida imzolangan Oʻzbekiston Respublikasi Hukumati bilan Chexiya Respublikasi Hukumati oʻrtasida bojxona ishlarida hamkorlik va oʻzaro koʻmak toʻgʻrisidagi Bitim; 2003-yil 22-aprelda Toshkent shahrida imzolangan Oʻzbekiston Respublikasi Hukumati bilan Ruminiya Respublikasi Hukumati oʻrtasida turizm sohasida hamkorlik toʻgʻrisidagi Bitim; 2003-yil 8-aprelda Kiyev shahrida imzolangan Oʻzbekiston Respublikasi Hukumati bilan Ukraina Respublikasi Hukumati oʻrtasida elchixonalar faoliyati bilan bogʻliq boʻlgan masalalarni oʻzaro tartibga solish toʻgʻrisidagi Bitimga (1995-yil 20-iyun, Toshkent) Bayonnoma. 2. Oʻzbekiston Respublikasi Tashqi ishlar vazirligi mazkur xalqaro shartnomalarning kuchga kirishi uchun zarur boʻlgan davlat ichki tartib-taomillarining bajarilgani toʻgʻrisida tegishli bildirishnomalar yuborsin. 3. Oʻzbekiston Respublikasi Bosh vazir oʻrinbosarlari va tegishli vazirliklar hamda idoralar rahbarlari mazkur xalqaro shartnomalardan kelib chiqadigan Oʻzbekiston Respublikasining majburiyatlarini oʻz vaqtida bajarilishi ustidan belgilangan tartibda nazoratni taʼminlasin.
ANDIJON—TOShKENT—NUKUS—QOʻNGʻIROT—BEYNOV AVTOMAGISTRALI QURILIShIDA YOʻL IShLARINI TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Andijon—Toshkent—Nukus—Qoʻngʻirot—Beynov tezyurar avtomagistrali qurilishida mehnat qilayotgan ishchi va xizmatchilarni ijtimoiy himoya qilish va yoʻl xoʻjaligi infratuzilmasini takomillashtirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi va Oʻzbekiston Respublikasi Davlat mulki qoʻmitasining “Oʻzdonmahsulot” davlat korporatsiyasi “Taxiatosh don” aksiyadorlik jamiyatiga qarashli “Sihatgoh” sogʻlomlashtirish maskanini hamda bolalar bogʻchasini tegishli ravishda “Oʻzavtoyoʻl” davlat konserni va Taxiatosh shahar hokimligi tasarrufiga tekin oʻtkazish haqidagi taklifi qabul qilinsin. 2. “Oʻzdonmahsulot” davlat korporatsiyasining “Taxiatosh don” aksiyadorlik jamiyati koʻrsatib oʻtilgan obyektlarni belgilangan tartibda balansdan balansga oʻtkazsin, “Oʻzavtoyoʻl” davlat konserni va Taxiatosh shahar hokimligi tegishli ravishda qabul qilib olsinlar va ulardan samarali foydalanilishini taʼminlasinlar. 3. Oʻzbekiston Respublikasi Vazirlar Mahkamasining “Don tayyorlash va non mahsulotlari ishlab chiqarish tizimida xarajatlarni qisqartirish chora-tadbirlari toʻgʻrisida” 2002-yil 4-dekabrdagi 424-son qaroriga 4-ilova (Tugatiladigan va sotiladigan obyektlar roʻyxati)dan 1-band chiqarib tashlansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin.
NAZORAT-KASSA MAShINALARIDAN FOYDALANIShDA JAVOBGARLIKNI OShIRISh ChORA-TADBIRLARI TOʻGʻRISIDA
(resolution, 2011-11-17)

Nazorat-kassa mashinalarining texnik holati va ularning toʻgʻri qoʻllanilishi uchun javobgarlikni oshirish, aholi bilan pulli hisob-kitoblarni amalga oshirishda ulardan noqonuniy foydalanish hollarining oldini olish maqsadida Vazirlar Mahkamasi qaror qiladi: 1. Belgilansinki, nazorat-kassa mashinalarini mamlakatimizda ishlab chiqaruvchilar, ularni yetkazib beruvchilar va ulardan foydalanuvchilar, shuningdek ularga texnik xizmat koʻrsatish va ularni taʼmirlash korxonalari foydalanilayotgan nazorat-kassa mashinalarining belgilangan texnik talablarga muvofiqligi, mashinaning daromad yashirilishiga koʻmaklashuvchi fiskal xotirasiga xizmat koʻrsatuvchi dasturning noqonuniy oʻzgartirilganligi uchun amaldagi qonun hujjatlariga muvofiq jinoiy javobgarlikkacha boʻlgan tartibda javob beradilar. 3. Nazorat-kassa mashinalariga texnik xizmat koʻrsatishni va ularni taʼmirlashni amalga oshiruvchi korxonalar va yakka tartibdagi tadbirkorlar ularni taʼmirlash hamda plombalash boʻyicha talablarga qatʼiy rioya etilishi uchun javob beradilar, fiskal xotiraga xizmat koʻrsatish dasturlarining noqonuniy oʻzgartirilishi hollari toʻgʻrisida soliq organlariga darhol xabar qilishlari shart. 4. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda ikki hafta muddatda Aholi bilan pulli hisob-kitoblarni amalga oshirishda nazorat-kassa mashinalarini qoʻllash tartibi toʻgʻrisidagi yangi nizomni ushbu qarorga muvofiq ishlab chiqsin va belgilangan tartibda tasdiqlasin. 5. Davlat soliq qoʻmitasi, Oʻzbekiston Respublikasi nazorat-kassa mashinalarini qoʻllash va ulardan foydalanishning belgilangan tartibiga rioya etilishi ustidan nazoratni kuchaytirsinlar. 6. Oʻzbekiston Respublikasi Adliya vazirligi Moliya vazirligi va Davlat soliq qoʻmitasi bilan birgalikda bir oy muddatda Vazirlar Mahkamasiga qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi A.A. Azizov va Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
DAVLAT IJTIMOIY SUGʻURTASI BOʻYICHA NAFAQALAR TAYINLASH VA TOʻLASH TARTIBI TOʻGʻRISIDAGI NIZOMGA OʻZGARTIRISHLAR KIRITISH HAQIDA
(order, 2024-08-27)

Amalda boʻlgan Davlat ijtimoiy sugʻurtasi boʻyicha nafaqalar tayinlash va toʻlash tartibi toʻgʻrisidagi Nizomni ishlab chiqish jarayonida yoʻl qoʻyilgan ayrim tahririy noaniqliklarni bartaraf etish maqsadida buyuraman: 1. Davlat ijtimoiy sugʻurtasi boʻyicha nafaqalar tayinlash va toʻlash tartibi toʻgʻrisidagi (Oʻzbekiston Respublikasi Adliya vazirligida 2002-yil 8-mayda 1136-son bilan davlat roʻyxatiga olingan) Nizomga ilovaga muvofiq oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olinganidan soʻng oʻn kundan keyin amalga kiritilsin. 1. 115-bandidagi “qabul qilinadi” soʻzlari “qabul qilinmaydi” soʻzlariga almashtirilsin. 2. 118-bandidagi “Yoʻriqnoma” soʻzi “Nizom” soʻziga almashtirilsin. 3. Mazkur oʻzgartirishlar Oʻzbekiston Respublikasi Moliya vaziri, Sogʻliqni saqlash vaziri, Markaziy Bank raisi, Davlat Soliq qoʻmitasi raisi va Oʻzbekiston Kasaba uyushmalari Federatsiyasi kengashi raisi bilan kelishilgan.
OʻZBEKISTON RESPUBLIKASINING XORIJIY MAMLAKATLARDAGI DIPLOMATIK VAKOLATXONALARI SHTAT JADVALLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2018-11-03)

Oʻzbekiston Respublikasining ayrim xorijiy mamlakatlardagi diplomatik vakolatxonalari faoliyatini takomillashtirish maqsadida Vazirlar Mahkamasi qaror qiladi: 1. 2003-yil 1-iyundan boshlab Oʻzbekiston Respublikasining Niderlandiya Qirolligi (Amsterdam shahri)dagi Bosh konsulxonasi tugatilsin. 2. Quyidagilar: Jeneva shahridagi BMT boʻlimi va boshqa xalqaro tashkilotlar huzuridagi Oʻzbekiston Respublikasi Doimiy vakolatxonasining shtat jadvali 1-ilovaga muvofiq; 3. Oʻzbekiston Respublikasi Tashqi ishlar vazirligi belgilangan tartibda Oʻzbekiston Respublikasining Niderlandiya Qirolligi (Amsterdam shahri)dagi Bosh konsulxonasi, shuningdek Oʻzbekiston Respublikasining Turkiya Respublikasidagi Elchixonasi va Bosh konsulxonasi balansidagi moddiy va pul boyliklarini xatlovdan oʻtkazsin hamda Oʻzbekiston Respublikasi Moliya vazirligi bilan boʻshaydigan moddiy boyliklardan kelgusida foydalanish boʻyicha takliflarni kelishib olsin. 4. Oʻzbekiston Respublikasi Moliya vazirligi koʻrsatib oʻtilgan diplomatik muassasalar taʼminotiga shtatlar jadvallaridagi oʻzgartirishlarni hisobga olgan holda, chet ellardagi muassasalarni mablagʻ bilan taʼminlashning joriy moliyaviy yil uchun budjetda tasdiqlangan hajmlaridan kelib chiqib mablagʻlar ajratsin. 5. Quyidagilar: Oʻzbekiston Respublikasi Vazirlar Mahkamasining “Turkiya Respublikasida Oʻzbekiston Respublikasining Elchixonasini va Bosh konsulxonasini ochish toʻgʻrisida” 1993-yil 4-maydagi 201-son qaroriga 1 va 2-ilovalar; Oʻzbekiston Respublikasi Vazirlar Mahkamasining “Jeneva shahridagi Birlashgan Millatlar Tashkiloti boʻlimi va boshqa xalqaro tashkilotlar huzurida Oʻzbekiston Respublikasining Doimiy vakolatxonasini ochish toʻgʻrisida” 1997-yil 6-yanvardagi 2-son qaroriga 1-ilova; Oʻzbekiston Respublikasi Vazirlar Mahkamasining “Niderlandiya Qirolligi (Amsterdam shahri)da Oʻzbekiston Respublikasining Bosh konsulxonasini ochish toʻgʻrisida” 1998-yil 22-iyundagi 264-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri S.S. Safoyev zimmasiga yuklansin. ‎‎(hisob-kitoblar AQSH dollarida)‎ T/r‎ Lavozimi ‎ Shtatdagi xodimlar soni ‎ Vakilning maoshi (2200$)ga nisbatan xodimlarning maoshi, foizlarda ‎ Oylik maosh ‎ 2003-yil uchun ish haqi fondi ‎ ‎‎Diplomatik xodimlar tarkibi 1.‎ Vakil ‎ 1‎ 100%‎ 2200‎ 26400‎ 2.‎ Birinchi kotib ‎ 1‎ 75%‎ 1650‎ 19800‎ 3.‎ Butunjahon savdo tashkilotidagi vakil ‎ 1‎ 65%‎ 1430‎ 17160‎ ‎ Jami:‎ 3‎ ‎ 5500‎ 63360‎ ‎‎Maʼmuriy-texnik xodimlar tarkibi 1.‎ Katta buxgalter ‎ 1‎ 65%‎ 1430‎ 17160‎ 2.‎ Joyning oʻzida yoki xodimlarning oila aʼzolaridan yollanadigan xodimlar: oshpaz, farrosh, qorovul, bogʻbon va boshqalar ‎ ‎ ‎ 3000‎ 36000‎ ‎ Jami:‎‎ 1‎ ‎ 4430‎ 53160‎ ‎ Hammasi: 4‎ ‎ 9930‎ 116520‎
OʻZBEKISTON RESPUBLIKASI VAZIRLAR MAHKAMASINING “YaRMARKA SAVDOSINI TAShKIL ETIShNI TAKOMILLAShTIRISh ChORA-TADBIRLARI TOʻGʻRISIDA” 2002 YIL 13 NOYABRDAGI 391-SON QARORIGA OʻZGARTIRIShLAR KIRITISh HAQIDA
(resolution, 2019-02-23)

Vazirlar Mahkamasining “Yarmarka savdosini tashkil etishni takomillashtirish chora-tadbirlari toʻgʻrisida” 2002-yil 13-noyabrdagi 391-son qaroriga 1, 3 va 4-ilovalarga qisman oʻzgartirishlar kiritish yuzasidan Vazirlar Mahkamasi qaror qiladi: Quyidagilar: “Oʻzbeksavdo” aksiyadorlik kompaniyasi Savdoni tashkil etish va ulgurji yarmarkalar faoliyatini muvofiqlashtirish departamentining nooziq-ovqat tovarlar boshqarmasi boshligʻi S.L. Xojiberganov Yarmarka savdolari oʻtkazish boʻyicha respublika kengashining kotibi etib tasdiqlansin, M.R. Azamatov bu vazifadan ozod qilinsin; “Oʻzbeksavdo” aksiyadorlik kompaniyasi Savdoni tashkil etish va ulgurji yarmarkalar faoliyatini muvofiqlashtirish departamentining oziq-ovqat tovarlari boshqarmasi boshligʻi N.T. Ahmadjonov Oziq-ovqat tovarlari boʻyicha yarmarka qoʻmitasining kotibi etib tasdiqlansin, M.M. Hakimov bu vazifadan ozod qilinsin; “Oʻzbeksavdo” aksiyadorlik kompaniyasi Savdoni tashkil etish va ulgurji yarmarkalar faoliyatini muvofiqlashtirish departamentining nooziq-ovqat tovarlar boshqarmasining yetakchi mutaxassisi R.Sh. Abdullayev Yengil sanoat tovarlari boʻyicha yarmarka qoʻmitasining kotibi etib tasdiqlansin, S.S. Azizov bu vazifadan ozod qilinsin.
VAZIRLAR MAHKAMASINING “OʻZBEKISTON RESPUBLIKASIDA ChAKANA SAVDO QOIDALARINI HAMDA OʻZBEKISTON RESPUBLIKASIDA UMUMIY OVQATLANISh MAHSULOTLARINI (XIZMATLARINI) IShLAB ChIQARISh VA SOTISh QOIDALARINI TASDIQLASh TOʻGʻRISIDA” 2003 YIL 13 FEVRALDAGI 75-SON QARORIGA OʻZGARTIRIShLAR KIRITISh HAQIDA
(resolution, 2003-05-15)

Vazirlar Mahkamasi qaror qiladi: Vazirlar Mahkamasining “Oʻzbekiston Respublikasida chakana savdo qoidalarini hamda Oʻzbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalarini tasdiqlash toʻgʻrisida” 2003-yil 13-fevraldagi 75-son qaroriga (Oʻzbekiston Respublikasi QT, 2003-y., 2-son, 15-modda) quyidagi oʻzgartirishlar kiritilsin: a) Oʻzbekiston Respublikasida chakana savdo qoidalari (qarorga 1-ilova) 60-bandining oʻninchi xatboshi quyidagi tahrirda bayon qilinsin: “maktabgacha bolalar muassasalari, diniy muassasalardan, oʻquv yurtlaridan 300 metr kam masofada joylashgan koʻchma va turgʻun savdo obyektlarida, shuningdek bevosita davolash-profilaktika va sport-sogʻlomlashtirish muassasalari hududida, oʻquv yurtlari va ishlab chiqarish korxonalari oshxonalarida — koʻrsatib oʻtilgan oʻquv yurtlari va korxonalar faoliyat koʻrsatayotgan vaqtda”; b) Oʻzbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalarida (qarorga 2-ilova): 15-band quyidagi tahrirda bayon qilinsin: “15. Umumiy ovqatlanish subyekti taomlar, mahsulotlar, ichimliklarning assortiment roʻyxatini sanitariya va texnologiya talablariga toʻliq rioya qilishni hisobga olgan holda mustaqil ravishda ishlab chiqadi, taomlar retsepturalarini tuzadi va tasdiqlaydi, ular tegishli tuman (shahar) davlat sanitariya nazorati xizmatlari bilan kelishib olinadi. Kalkulatsiya kartochkasi mahsulot narxini belgilash uchun asos hisoblanmaydi, u faqat savdo obyektlari egalari tomonidan ichki foydalanish uchun xizmat qiladi. Kalkulatsiya kartochkasini yuritish shart emas. Mahsulot narxi unga boʻlgan talab va taklifdan kelib chiqqan holda belgilanadi”; 17-band oʻz kuchini yoʻqotgan deb hisoblansin; 18—27-bandlar 17—26-bandlar hisoblansin.
QANDIM GURUHI, XOVUZAK VA ShODI KONLARINI OʻZLAShTIRIShGA TOʻGʻRIDAN-TOʻGʻRI XORIJIY INVESTITSIYaLARNI JALB ETISh ChORA-TADBIRLARI TOʻGʻRISIDA
(decree, 2003-05-15)

Qandim guruhi, Xovuzak va Shodi konlarini toʻgʻridan-toʻgʻri xorijiy investitsiyalarni jalb etgan holda mahsulotni taqsimlash toʻgʻrisidagi bitim shartlari asosida oʻzlashtirish maqsadida: 1. Belgilab qoʻyilsinki, mahsulotni taqsimlash toʻgʻrisidagi bitim shartlari asosida berilgan Qandim guruhi, Xovuzak va Shodi konlarini oʻzlashtirish hamda qazish chogʻida investorlarning ehtimol tutilgan sarf-xarajatlari tijorat maqsadida qazib chiqarish boshlangan kunga toʻgʻri keladigan kalendar yilidan boshlab kompensatsiya mahsuloti hisobiga qoplanadi. 2. “Oʻzbekneftgaz” MXK, uning aksiyadorlik kompaniyalariga, shuningdek ularning tizimiga kiruvchi boshqa tashkilotlarga mahsulotni taqsimlash toʻgʻrisidagi bitimlarda investorlar sifatida ishtirok etuvchi yuridik shaxslarning birlashmalarida qatnashishga ruxsat berilsin. 3. Oʻzbekiston Respublikasi Adliya vazirligi Oʻzbekiston Respublikasining manfaatdor vazirliklari va idoralari bilan birgalikda bir oy muddatda amaldagi qonunchilikka ushbu Farmondan kelib chiqadigan oʻzgartish va qoʻshimchalarni kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklatilsin.
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Sudlar va adliya organlarini rivojlantirish jamgʻarmasi tuzilganligi munosabati bilan quyidagilar oʻz kuchini yoʻqotgan deb hisoblansin: 1) “Oʻzbekiston Respublikasi Adliya vazirligining faoliyatini takomillashtirish toʻgʻrisida” Oʻzbekiston Respublikasi Prezidentining 1992-yil 8-yanvardagi PF-314-son Farmoni 2-bandining ikkinchi xatboshi; 2) “Oʻzbekiston Respublikasining xoʻjalik sudlarini rivojlantirish jamgʻarmasini tashkil qilish toʻgʻrisida” Oʻzbekiston Respublikasi Prezidentining 1993-yil 17-fevraldagi PF-564-son Farmoni.